Timothy Aquilina ta' dsatax-il sena mis-Swieqi , tressaq il-qorti akkużat li rreżista u ħebb għal uffiċjal tal-pulizija u li wettaq ħsara fuq karozza. Il-każ seħħ f'San Ġiljan fil-lejl ta' bejn il-Ħamis u l-Ġimgħa filgħodu meta iż-żagħzugħ kien qiegħed ma' sħabu fejn ħin bla waqt, allegatament intefa fuq karozza li nzertat kienet ta' pulizija pajżan. Hekk kif il-pulizija avviċinawh, huwa telaq jiġri u x'ħin kien se jiġi arrestat, ikkaġuna ġrieħi ħfief lil żewġ pulizija. Il-Maġistrat tat il-ħelsien mill-arrest fuq garanzija personali ta' elf ewro fost diversi kundizzjonijiet oħra